
การรับชำระภาษีป้าย



กองคลัง

คู่มือการให้บริการสำหรับประชาชน
การรับชำระภาษีป้าย
	งานที่ให้บริการ
	การรับชำระภาษีป้าย

	หน่วยงานที่รับผิดชอบ
	กองคลัง  องค์การบริหารส่วนตำบลเสือหึง



	ขอบเขตการให้บริการ


	สถานที่/ช่องทางการให้บริการ : 	กองคลัง  องค์การบริหารส่วนตำบลเสือหึง
						โทรศัพท์  ๐๗๕-๘๐๙๒๔๗

	ระยะเวลาการให้บริการ  : วันจันทร์ - วันศุกร์ (ยกเว้นวันหยุดราชการและวันหยุดนักขัตฤกษ์)
				      ตั้งแต่เวลา  ๐๘.๓๐ -  ๑๖.๓๐  น.

	หลักเกณฑ์  วิธีการ  และเงื่อนไขในการยื่นคำขอ



	ตามพระราชบัญญัติภาษีป้าย  พ.ศ.๒๕๑๐  แก้ไขเพิ่มเติมถึง  (ฉบับที่  ๒)  พ.ศ.๒๕๓๔  กำหนดให้องค์กรปกครองส่วนท้องถิ่นมีหน้าที่ในการรับชำระภาษีป้ายแสดงชื่อ  ยี่ห้อ  หรือเครื่องหมายที่ใช้ประกอบการค้าหรือประกอบกิจการอย่างอื่น  หรือโฆษณาการค้าหรือกิจการอื่นเพื่อหารายได้  โดยมีหลักเกณฑ์  วิธีการและเงื่อนไข  ดังนี้
1. องค์กรปกครองส่วนท้องถิ่นประชาสัมพันธ์ขั้นตอนและวิธีการเสียภาษี
2. แจ้งให้เจ้าของป้ายทราบเพื่อยื่นแบบแสดงรายการภาษีป้าย  (ภ.ป.๑)
3. เจ้าของป้ายยื่นแบบแสดงรายการภาษีป้าย  (ภ.ป.๑)  ภายในเดือนมีนาคม  ของทุกปี
4. องค์กรปกครองส่วนท้องถิ่นตรวจสอบแบบแสดงรายการภาษีป้ายและแจ้งการประเมินภาษีป้าย  (ภ.ป.๓)
5. องค์กรปกครองส่วนท้องถิ่นรับชำระภาษี  (เจ้าของป้ายชำระภาษีทันที  หรือชำระภาษีภายในกำหนดเวลา)
6. กรณีที่เจ้าของป้ายชำระภาษีเกินเวลาที่กำหนด  (เกิน  ๑๕  วัน  นับแต่ได้รับแจ้งการประเมิน)  ต้องชำระภาษีและเงินเพิ่ม
7. กรณีที่ผู้รับประเมิน  (เจ้าของป้าย)  ไม่พอใจการประเมิน  สามารถอุทธรณ์ต่อผู้บริหารท้องถิ่นได้ภายใน  ๓๐  วัน  นับแต่ได้รับแจ้งการประเมิน

	ขั้นตอนและวิธีการให้บริการ



1. เจ้าของป้ายยื่นแบบแสดงรายการภาษีป้าย  (ภ.ป.๑)   ภายในเดือนมีนาคม  ของทุกปี
2.  พนักงานเจ้าหน้าที่ตรวจสอบรายการป้ายตามแบบแสดงรายการภาษีป้าย  (ภ.ป.๑)  และแจ้งการประเมินภาษี
3. เจ้าของป้ายมีหน้าที่ชำระภาษีภายใน  ๑๕  วัน  นับแต่ได้รับแจ้งการประเมิน  (กรณีชำระเกิน  ๑๕  วัน  จะต้องชำระเงินเพิ่มในอัตราตามที่กฎหมายกำหนด)
4. หากเจ้าของป้ายไม่พอใจการประเมินของพนักงานเจ้าหน้าที่  ให้ยื่นอุทธรณ์ต่อผู้บริหารท้องถิ่น (ภ.ป.๔)  เพื่อขอให้พิจารณาการประเมินใหม่  ภายใน  ๓๐  วัน  นับแต่ได้รับแจ้งการประเมิน
5. ผู้บริหารท้องถิ่นชี้ขาดและแจ้งให้ผู้เสียภาษีทราบ  (ภ.ป.๕)  ภายใน  ๓๐  วัน  ตามพระราชบัญญัติวิธีปฏิบัติราชการทางปกครอง  พ.ศ. ๒๕๓๙

	ระยะเวลาดำเนินการ



	ตามระยะเวลาขั้นตอนและวิธีการให้บริการ

	รายการเอกสารหลักฐานประกอบ



1. ใบเสร็จรับเงินฉบับเดิม  (ถ้ามี)
2. ใบมอบอำนาจ  กรณีให้ผู้อื่นทำการแทน
3. อื่น ๆ

	ค่าธรรมเนียม



	ไม่เสียค่าธรรมเนียม

	การรับเรื่องร้องเรียน



	หากพบปัญหา/ข้อสงสัยในการให้บริการ  สามารถติดต่อหรือแจ้งช่องทาง  ดังต่อไปนี้
1.  ยื่นคำร้องได้ที่  ที่ทำการองค์การบริหารส่วนตำบลเสือหึง 
2.  โทรศัพท์  ๐๗๕-๘๐๙๒๔๗
3.  เว็บไซต์  https://www.saerhung.go.th/

